  Майя Бывальцева Удмуртиысь Йӧскалык театрын карел яке фин пьесаез пуктон пумысен малпасько. Со сярысь журналистъёслы удмурт театрлэн кивалтӥсез Андрей Ураськин вераз. Сеппо Кантервоен – со псевдонимез Сергей Сергеевич Пронинлэн, карел театрлэн художественной руководителезлэн – соин али ми вераськиськом, переговоръёс нуиськом кыӵе ке постановка ласянь: кыӵе со постановка луоз, кыӵе пьесаез басьтомы ми – кыӵе ке но карел-а, фин-а, яке солэсь аслэсьтыз пьесаоссэ. Малпанъёс вань, ужаськом Андрей Ураськин, Удмуртиысь Йӧскалык театрлэн кивалтӥсезСолэн кылъёсызъя, финн-угор театръёс выль пьесаосын электрон почта пыр вошъясько. Татын чаклало ни, луоз-а соя удмурт учкисьлы тупамон спектакль пуктыны яке уз. Но кыӵе ке нимаз ӵектос туннэ нуналлы ӧвӧл на. Туала пьесаослэн тырмымтэзы - со вань йӧскалык театръёс шугъяськонзы, шуэ Андрей Ураськин. Йӧскалык драматургия туж ляб азинске. Ужпумез вырӟытон понна Йошкар Олаын ортчылӥсь финн-угор театръёслэн «Майатул» калыккуспо фестивалязы драматургъёс понна семинаръёс радъяло. Пусъём, туэ тулыспалэ та ужпумез Ижкарын «Росси Федерациысь Финн-угор калыкъёслэн ассоциацизы» огъяросси мер движенилэн Кенешезлэн азьвалтэтэзлэн кенешоназ но ӝутӥзы. Тодэ вайытом, Удмуртиысь Йӧскалык театрын берлозэ спектакльзэс Александр Островскийлэн «Бедность не порок» пьесаезъя дасязы. Сое Москваысь режиссёр Андрей Цисарук пуктӥз.  Тегъёс: Лулчеберет Ижкар Театр Удмуртия финн-угоркалыкъёс  